4. การประกอบธุรกิจของแต่ละสายผลิตภัณฑ์

1.  ลักษณะผลิตภัณฑ์หรือบริการ

บริษัทมีรายได้หลักจากการให้บริการให้เช่าวงจรสื่อสารความเร็วสูง และมีรายได้อื่นๆ เช่น
รายได้จากการบริหารจัดการและบำรุงรักษาโครงข่าย
ซึ่งประเภทของเทคโนโลยีการให้บริการวงจรสื่อสารของบริษัทสามารถแบ่งออกเป็น 6
ประเภทหลักดังนี้

1)  Metro Ethernet (ME) คือ บริการวงจรสื่อสารความเร็วสูงที่ใช้เทคโนโลยี Ethernet
    เป็นโครงข่ายหลักในการเชื่อมต่อโครงข่ายเคเบิ้ลใยแก้วนำแสงตลอดเส้นทาง
    ด้วยคุณสมบัติของเทคโนโลยี Ethernet นี้จะเหมาะกับการรับ - ส่งข้อมูลที่มีปริมาณมากๆ
    และต้องการเสถียรภาพสูง
    ซึ่งจะช่วยเพิ่มประสิทธิภาพในการติดต่อสื่อสารขององค์กรธุรกิจให้สามารถรับ -
    ส่งข้อมูลได้อย่างรวดเร็ว บนโครงข่ายที่ไม่ซับซ้อนและประหยัดค่าใช้จ่าย เนื่องจากเทคโนโลยี
    Ethernet เป็นเทคโนโลยีที่ใช้กันอย่างแพร่หลายจึงมีราคาไม่สูง
    แต่มีข้อจำกัดเรื่องช่วงเวลาระหว่างรอการตอบสนองของระบบข้อมูล (Response Time)
    ในการรับ - ส่งข้อมูลนานกว่าเทคโนโลยี TDM ปัจจุบันบริษัทให้บริการ ME
    เชื่อมต่อด้วยโครงข่ายสายเคเบิ้ลใยแก้วนำแสงตลอดเส้นทางไปยังสำนักงานของลูกค้า
    โดยโครงข่ายหลักมีความสามารถรองรับความเร็วระดับ 20 Gbps.
    และลูกค้าสามารถเลือกใช้บริการความเร็วตั้งแต่ 1 Mbps.จนถึง 20 Gbps.
    และสามารถปรับความเร็วให้สูงขึ้นได้ตามความต้องการของลูกค้าโดยผ่านระบบควบคุมเครือข่ายของบริษัท
    (Network Management System)
    รวมถึงสามารถให้ความมั่นใจเพิ่มขึ้นด้วยการเสริมบริการโครงข่ายสำรองอัตโนมัติ
    เพื่อรองรับกรณีโครงข่ายหลักมีปัญหา

2)  Ready Ethernet (RE) คือ บริการ ME
    ที่พร้อมให้บริการแก่ลูกค้าภายในอาคารสำนักงานกว่า 80 แห่งในเขตกรุงเทพฯ
    โดยบริษัทได้จัดสร้างโครงข่ายสายเคเบิ้ลเชื่อมต่อภายในอาคารสำนักงานดังกล่าวไว้ล่วงหน้า
    เพื่อให้พร้อมจัดบริการแก่ลูกค้าที่อยู่ภายในอาคารได้อย่างรวดเร็วภายใน 8 วัน
    และอัตราค่าบริการต่ำกว่า ME ทั้งนี้
    เนื่องจากสายเคเบิ้ลหลักที่เชื่อมต่อมายังอาคารสามารถรองรับการใช้งานของลูกค้าได้หลายรายพร้อมๆ
    กันจึงมีต้นทุนต่อรายที่ต่ำ
    นอกจากนี้ยังมีระบบโครงข่ายสำรองตามมาตรฐานสากลจากภายนอกอาคารมากกว่าหนึ่งเส้นทางเพื่อรองรับการใช้งานกรณีที่เส้นทางใดเส้นทางหนึ่งมีปัญหาไม่สามารถใช้งานได้
    ทำให้ลูกค้าที่มีสำนักงานที่ตั้งอยู่ในอาคารที่มีบริการ RE
    สามารถใช้บริการวงจรสื่อสารที่มีคุณภาพและเสถียรภาพสูงได้ในเวลาอันรวดเร็วด้วยค่าบริการที่ต่ำกว่า
    ปัจจุบันบริษัทให้บริการ RE ความเร็วตั้งแต่1 Mbps จนถึง 10 Gbps

3)  Time Division Multiplexing (TDM) คือบริการวงจรสื่อสารโดยใช้เทคโนโลยี TDM
    ซึ่งเป็นเทคโนโลยีในการรับ -
    ส่งสัญญาณข้อมูลดิจิตัลความเร็วสูงในยุคแรกที่ใช้เฉพาะกลุ่มในโครงข่ายขนาดใหญ่
    ประกอบด้วยโครงข่ายหลัก (Core Network)
    ซึ่งมีการเชื่อมต่อด้วยโครงข่ายเคเบิ้ลใยแก้วนำแสง
    และโครงข่ายบริการซึ่งเป็นการเชื่อมต่อจากโครงข่ายหลักไปยังลูกค้าปลายทาง (Last
    Mile)ด้วยสายทองแดง เทคโนโลยี TDM เหมาะสมกับลักษณะการใช้งานรับ - ส่งข้อมูลแบบ
    Real-time ที่ต้องการเสถียรภาพสูง แต่เนื่องจากเป็นเทคโนโลยีในยุคแรก
    ปัจจุบันจึงมีการใช้ไม่แพร่หลาย ทำให้มีราคาสูง และความเร็วในการรับ - ส่งจำกัด
    จึงเหมาะกับลูกค้าเฉพาะกลุ่ม ตัวอย่างหนึ่งของผู้ใช้บริการ TDM คือบริษัทหลักทรัพย์ต่างๆ
    ที่เชื่อมต่อระบบการซื้อขายหลักทรัพย์กับตลาดหลักทรัพย์แห่งประเทศไทย
    เพื่อใช้ในการส่งข้อมูลการซื้อ - ขายหลักทรัพย์ระหว่างกัน ปัจจุบันบริษัทให้บริการ TDM
    ที่ความเร็วตั้งแต่ 64 Kbps ถึง 2 Mbps นอกจากนี้บริการ TDM
    ยังมีระบบเตือนภัยอัตโนมัติกรณีที่เกิดปัญหาในเรื่องสายสัญญาณหรืออุปกรณ์ปลายทาง(Modem)
    ทางศูนย์ปฏิบัติการเครือข่ายก็จะสามารถทราบปัญหาและแก้ปัญหาได้ทันทีโดยไม่ต้องรอให้ลูกค้าแจ้ง
    ด้วยคุณสมบัติและประสิทธิภาพของเทคโนโลยี TDM
    จึงทำให้ลูกค้าในหลากหลายอุตสาหกรรมให้ความไว้วางใจและใช้บริการนี้

4)  Synchronous Digital Hierarchy (SDH)
    คือบริการวงจรสื่อสารความเร็วสูงโดยใช้เทคโนโลยีที่พัฒนามาจากเทคโนโลยี TDM
    โดยการเชื่อมต่อจากโครงข่ายหลักไปยังลูกค้าปลายทาง(Last Mile)
    ด้วยสายเคเบิ้ลใยแก้วนำแสง จึงเป็นเทคโนโลยีในการรับ -
    ส่งข้อมูลที่มีความเร็วและเสถียรภาพสูงมาก
    และมีระบบการควบคุมและการบริหารจัดการโครงข่ายที่ไม่ซับซ้อนสำหรับการรับ -
    ส่งสัญญาณระยะไกลที่มีเสถียรภาพสูง และมีระบบ Route Protection
    ที่สามารถสลับเส้นทางการรับ -
    ส่งสัญญาณไปเส้นทางอื่นได้หากเส้นทางปกติเกิดความเสียหายซึ่งทำให้สามารถรับ -
    ส่งสัญญาณได้อย่างต่อเนื่อง จึงทำให้การให้บริการไม่มีการหยุดชะงัก ปัจจุบันบริษัทให้บริการ
    SDH ความเร็วตั้งแต่ 34 Mbps จนถึง 10 Gbps
    เชื่อมต่อด้วยสายเคเบิ้ลใยแก้วนำแสงตลอดเส้นทาง

5)  Ethernet over Synchronous Digital Hierarchy (EoSDH)
    คือบริการวงจรสื่อสารความเร็วสูงมาก ที่มีโครงข่ายหลักเป็นเทคโนโลยี SDH
    และการเชื่อมต่อกับลูกค้าปลายทางด้วยสายเคเบิ้ลใยแก้วนำแสงด้วยเทคโนโลยี Ethernet
    โดย EoSDH เหมาะกับผู้ใช้บริการที่มีลักษณะการใช้งานที่ต้องอาศัยการเชื่อมต่อแบบ
    Ethernet ซึ่งเป็นเทคโนโลยีที่ใช้แพร่หลาย ราคาถูก แต่ต้องการรับ -
    ส่งข้อมูลด้วยเสถียรภาพสูงแบบ SDH โดยไม่ต้องลงทุนในอุปกรณ์เชื่อมต่อแบบ SDH (SDH
    Interface) ซึ่งมีราคาแพง ปัจจุบันบริษัทให้บริการ EoSDH ความเร็วตั้งแต่ 2 Mbps จนถึง
    10 Gbps

6)  Dark Fiber
    คือบริการการเชื่อมต่อโครงข่ายสายเคเบิ้ลใยแก้วนำแสงของบริษัทให้กับลูกค้าจำกัดเฉพาะราย
    โดยลูกค้าจะเช่าโครงข่ายสายเคเบิ้ลใยแก้วนำแสงจากบริษัท เพื่อเชื่อมต่อกับอุปกรณ์ต้นทาง -
    ปลายทางแบบเฉพาะของลูกค้าเพื่อบริหารจัดการและควบคุมการรับ -
    ส่งข้อมูลภายในหน่วยงานของตนเอง
    ซึ่งกลุ่มลูกค้าดังกล่าวจะเป็นบริษัทที่มีทีมงานผู้เชี่ยวชาญในด้านเทคโนโลยีโทรคมนาคมที่พร้อมในการดูแลจัดการกระบวนการรับ -
    ส่งข้อมูลต่างๆ ด้วยตนเอง
    จึงทำให้ลูกค้าสามารถเลือกลงทุนในอุปกรณ์และเทคโนโลยีเพื่อกำหนดความเร็วในการรับ -
    ส่งได้อย่างอิสระ แต่อย่างไรก็ตาม
    หากเกิดปัญหาขัดข้องทางบริษัทจะไม่สามารถแก้ไขปัญหาให้ลูกค้าอัตโนมัติผ่านระบบควบคุมโครงข่ายของบริษัทได้เนื่องจากลูกค้าเป็นผู้ดูแลจัดการโครงข่ายเอง
    ตัวอย่างเช่น ธนาคารพาณิชย์บางแห่งที่ใช้บริการ Dark Fiber
    ของบริษัทเพื่อเชื่อมต่อระหว่างสาขาธนาคาร หรือสำนักงานใหญ่กับศูนย์ปฏฺิบัติการสำรอง
    หรือผู้ประกอบการโทรคมนาคมที่ได้รับอนุญาตประกอบกิจการโทรคมนาคม
    ทั้งประเภทที่มีโครงข่ายและไม่มีโครงข่ายเป็นของตนเอง เป็นต้น

ตารางสรุปลักษณะผลิตภัณฑ์หรือบริการของบริษัทมีดังนี้

+----+-----+-----------+------------+------------+-------------------+
| ป  | คว  | ชนิดของสาย | ลักษณะเด่น   | ข้อจำกัด     | ตัว                |
| ระ | ามเ | สัญญ       |            |            | อย่างลักษณะการใช้งาน |
| เภ | ร็ว* | าณไปยังผู้ใช้ |            |            |                   |
| ทบ |     | บริการ     |            |            |                   |
| ริก |     | (Last     |            |            |                   |
| าร |     | Mile)     |            |            |                   |
+====+=====+===========+============+============+===================+
|    | 1   | ใ         | -          | -          | -   เช            |
| ME | Mbp | ยแก้วนำแสง |  ความเร็วสูง |   Response | ื่อมต่อระหว่างสำนักงาน |
|    | s.- |           |            |     Time   |                   |
|    | 2   |           | -          |     นานกว่า | -                 |
|    | 0Gb |           |  ราคาต่ำกว่า |     TDM    |   เชื่อมต่ออินเทอร์เน็ต |
|    | ps. |           |     TDM**  |            |                   |
|    |     |           |            |            | -   เชื่อมต่อ IPTV   |
|    |     |           |            |            |                   |
|    |     |           |            |            | -   โครงข่าย 3G,   |
|    |     |           |            |            |     WIMAX         |
|    |     |           |            |            |                   |
|    |     |           |            |            | -   เชื่อมต่อระห     |
|    |     |           |            |            | ว่างลูกค้ากับผู้ให้บริการ |
|    |     |           |            |            |     Data Center   |
|    |     |           |            |            |                   |
|    |     |           |            |            | -                 |
|    |     |           |            |            | เชื่อมต่อสำนักงานในปร |
|    |     |           |            |            | ะเทศไปยังต่างประเทศ |
+----+-----+-----------+------------+------------+-------------------+
|    | 1   | ใ         | -          | -          |                   |
| RE | Mbp | ยแก้วนำแสง |  ความเร็วสูง |   Response |                   |
|    | s.- |           |            |     Time   |                   |
|    | 1   |           | -          |     นานกว่า |                   |
|    | 0Gb |           |  ราคาต่ำกว่า |     TDM    |                   |
|    | ps. |           |     ME     |            |                   |
|    |     |           |            |            |                   |
|    |     |           | -          |            |                   |
|    |     |           | เสถียรภาพสูง |            |                   |
|    |     |           |            |            |                   |
|    |     |           | -   ติด     |            |                   |
|    |     |           | ตั้งได้รวดเร็ว |            |                   |
+----+-----+-----------+------------+------------+-------------------+
|    | 64  | ทองแดง    | -          | -   ค      | -   เช            |
|  T | kbp |           |   Response | วามเร็วจำกัด | ื่อมต่อระหว่างสำนักงาน |
| DM | s.- |           |     Time   |            |                   |
|    |     |           |     เร็ว    | -   ราคาสูง | -                 |
|    | 2   |           |            |            |   เชื่อมต่ออินเทอร์เน็ต |
|    | Mb  |           |    (ส่งข้อมูล | -   การเช  |                   |
|    | ps. |           |            | ื่อมต่อจุดต่อจุด |                   |
|    |     |           |  Real-time |            |                   |
|    |     |           |     ได้ดี)   |            |                   |
+----+-----+-----------+------------+------------+-------------------+
|    | 34  | ใ         | -   คว     | -   ราคาสูง | -   โครงข่ายพื้นฐาน  |
|  S | Mbp | ยแก้วนำแสง | ามเร็วสูงมาก |            |     (Core         |
| DH | s.- |           |            |            |     Network)      |
|    |     |           | -   เสถ    |            |     ของ           |
|    | 10  |           | ียรภาพสูงมาก |            | ผู้ให้บริการโทรคมนาคม |
|    | Gb  |           |            |            |                   |
|    | ps. |           |            |            |                   |
+----+-----+-----------+------------+------------+-------------------+
|    | 2   | ใ         | -   คว     | -   ให้บริก  | -                 |
|  E | Mbp | ยแก้วนำแสง | ามเร็วสูงมาก | ารได้บางพื้นที่ | เชื่อมต่อสำนักงานในปร |
| oS | s.- |           |            |            | ะเทศไปยังต่างประเทศ |
| DH |     |           | -   เสถ    | -          |                   |
|    | 10  |           | ียรภาพสูงมาก | ช่วงการปรับค |                   |
|    | Gb  |           |            | วามเร็วกว้าง |                   |
|    | ps. |           |   ประ      |            |                   |
|    |     |           | หยัดการลงทุน |            |                   |
|    |     |           | เพิ่มในอุปกรณ์ |            |                   |
|    |     |           |   SDH      |            |                   |
|    |     |           |   ของลูกค้า  |            |                   |
+----+-----+-----------+------------+------------+-------------------+
|    | N/A | ใ         | -   ลูกค    | -   ให้บริก  | -   โครงข่ายพื้นฐาน  |
| Da | *** | ยแก้วนำแสง | ้าเลือกอุปกรณ์ | ารได้บางพื้นที่ |     (Core         |
| rk |     |           |            |            |     Network)      |
|    |     |           | และกำหนดคว | -   ลูกค    |     ของ           |
|  F |     |           | ามเร็วในการ | ้าต้องจัดหาอุป | ผู้ให้บริการโทรคมนาคม |
| ib |     |           | รับ-ส่งได้เอง | กรณ์มาเชื่อมต |                   |
| er |     |           |            | ่อและดูแลเอง | -                 |
|    |     |           |            |            |    เชื่อมต่อศูนย์คอมพิว |
|    |     |           |            |            | เตอร์หลักและศูนย์คอมพ |
|    |     |           |            |            | ิวเตอร์สำรองขนาดใหญ่ |
+----+-----+-----------+------------+------------+-------------------+

หมายเหตุ: *
บริษัทสามารถออกแบบโครงข่ายให้มีความเร็วสูงขึ้นได้ทั้งนี้ขึ้นอยู่กับความต้องการของลูกค้า

** ราคาต่ำกว่า TDM เมื่อเปรียบเทียบที่ระดับความเร็วเดียวกัน

*** ขึ้นอยู่กับการจัดการบริหารโครงข่ายของลูกค้า

2.  การจำหน่ายและช่องทางการจัดจำหน่าย

ในการให้บริการวงจรสื่อสารความเร็วสูงกับกลุ่มลูกค้าองค์กรทั้งภาครัฐและภาคเอกชนนั้น
บริษัทได้ดำเนินกลยุทธ์เพื่อเข้าถึงลูกค้าองค์กรกลุ่มเป้าหมายทั้งหมดโดยแบ่งการดำเนินการขายออกเป็น
2 ลักษณะคือ

1) ช่องทางการขายตรงผ่านพนักงานขายของบริษัท

บริษัทจะกำหนดกลุ่มอุตสาหกรรมที่เป็นเป้าหมายเชิงกลยุทธ์ของบริษัทที่จะทำตลาด
และจัดสรรทีมงานขายตามกลยุทธ์และแผนธุรกิจของบริษัท โดยติดต่อองค์กรต่างๆ
ที่เลือกจากฐานข้อมูลเพื่อสอบถามความต้องการเบื้องต้นในการใช้งานวงจรสื่อสารความเร็วสูง
และนำเสนอบริการแต่ละประเภทของบริษัทที่สอดคล้องกับความต้องการที่มีอยู่ของลูกค้ารายนั้นๆ

2) พันธมิตรทางธุรกิจ

บริษัทจะทำความร่วมมือด้านการตลาดกับพันธมิตรทางธุรกิจ
เพื่อเสนอบริการของบริษัทร่วมกับบริการของพันธมิตร เช่น พันธมิตรที่เป็นผู้ให้บริการอินเทอร์เน็ต
(Internet Service Provider : ISP)
จะทำตลาดบริการอินเทอร์เน็ตกับลูกค้าองค์กรด้วยวงจรสื่อสารความเร็วสูงของบริษัท
โดยพันธมิตรแต่ละรายจะเลือกประเภทบริการ
และกำหนดกลยุทธ์การตลาดในการให้บริการกับลูกค้าองค์กรแตกต่างกันไป เป็นต้น

ในการให้บริการของบริษัทนั้นบริษัทจะเน้นให้ความสำคัญกับคุณภาพของสินค้าและบริการโดยมีทีมงานวิศวกรที่มีความรู้ความสามารถและความชำนาญในการทำงานการส่งมอบงานที่รวดเร็วรวมถึงการดูแลรักษาระบบให้ใช้งานได้อย่างดีตลอดเวลาซึ่งทำให้ชื่อเสียงของบริษัทเป็นที่ยอมรับ
จนทำให้มีองค์กรต่างๆ เริ่มเข้ามาใช้บริการของบริษัทมากยิ่งขึ้น

4.3 ภาวะตลาดและการแข่งขัน

ภาวะการแข่งขันในตลาดวงจรสื่อสารความเร็วสูง
มีความแตกต่างกันในแต่ละประเภทการใช้งานของวงจร
ถึงแม้ในตลาดผู้ให้บริการด้านอินเทอร์เน็ตจะมีการแข่งขันด้านราคาเพิ่มขึ้น
แต่จากกระแสการพัฒนาเทคโนโลยี
และปริมาณความต้องการใช้งานวงจรสื่อสารความเร็วสูงที่เพิ่มขึ้น
ทำให้ยังมีตลาดใหม่ที่ไม่ได้เน้นการแข่งขันด้านราคา แต่เป็นตลาดที่เน้นคุณภาพการให้บริการ เช่น
ตลาดการใช้งานศูนย์ข้อมูล (Data Center)
ตลาดการใช้งานเพื่อแพร่ภาพกระจายเสียงแบบดิจิตัลบรอดแคสต์
การเชื่อมโยงโครงข่ายสำนักงานใหญ่และสาขา (Private network)
และการเชื่อมโยงโครงข่ายระหว่างประเทศ
ที่มีความต้องการใช้วงจรสื่อสารที่มีความเร็วสูงเพิ่มขึ้นอย่างมีนัยสำคัญ เป็นต้น

นอกจากนี้ บริษัทได้เล็งเห็นศักยภาพของตลาดวงจรเช่าส่วนบุคคลระหว่างประเทศ
จึงได้ยื่นขอใบอนุญาตประกอบกิจการโทรคมนาคมเพิ่มเติม
จนได้รับใบอนุญาตประกอบกิจการโทรคมนาคมแบบที่สาม ในเดือนสิงหาคม 2554
เพื่อให้บริการวงจรเช่าส่วนบุคคลระหว่างประเทศ (International Private Leased
Circuit: IPLC) ใบอนุญาตเพื่อให้บริการอินเทอร์เน็ตเกตเวย์ระหว่างประเทศ
(International Internet Gateway: IIG) และบริการชุมสายอินเทอร์เน็ต (National
Internet Exchange: NIX) แบบที่สอง ในเดือนมิถุนายน 2554
เพื่อรองรับความต้องการของลูกค้าที่เพิ่มขึ้นในต่อเชื่อมไปยังต่างประเทศ
รวมไปถึงความต้องการของลูกค้าในต่างประเทศที่ต้องการต่อเชื่อมมายังประเทศไทย
หรือผ่านประเทศไทยไปยังประเทศเพื่อนบ้าน

4.4 การขยายพื้นที่ให้บริการ

บริษัทขยายพื้นที่ให้บริการให้ครอบคลุมกลุ่มผู้ใช้บริการอย่างต่อเนื่อง ทั้งในเขตกรุงเทพมหานคร และ
ปริมณฑล รวมถึงการเชื่อมต่อบริการระหว่างประเทศ
ซึ่งมีเป้าหมายที่จะพัฒนาให้ประเทศไทยเป็นศูนย์กลางเครือข่ายการสื่อสารของเอเชียตะวันออกเฉียงใต้ตอนบน
นอกเหนือจากประเทศมาเลเซียและสิงคโปร์

  • บริษัทได้ขยายพื้นที่ให้บริการในเขตนิคมอุตสาหกรรมเพิ่มเติมในเขตภาคกลางและภาคตะวันออก
  ซึ่งปัจจุบันสามารถให้บริการได้แล้วกว่า 24 แห่ง
  และวางแผนที่จะขยายพื้นที่ให้บริการในเขตนิคมอุตสาหกรรมที่อยู่ในจังหวัดเศรษฐกิจหลักที่อยู่ในแผนการลงทุนของบริษัท

  • บริษัทได้เพิ่มบริการวงจรเช่าระหว่างประเทศ ผ่านโครงข่ายชายแดนไทย-กัมพูชา,
  ไทย-มาเลเซีย และ ไทย-ลาว และกำลังดำเนินการเพื่อเชื่อมต่อโครงข่ายชายแดน
  ไทย-พม่าเร็วๆ นี้ โดยมีการต่อเชื่อมกับผู้ให้บริการในประเทศเหล่านั้น
  เพื่อให้โครงข่ายมีความพร้อมที่จะต่อเชื่อม Global Carrier ไปยังประเทศอื่นๆ
  ที่อยู่ไกลออกไป ทั้งในทวีปเอเชีย อเมริกา และยุโรป

4.5 การขยายผลิตภัณฑ์หรือบริการ

บริษัทมีวัตถุประสงค์ที่จะขยายและประยุกต์ใช้โครงข่ายของบริษัท
เพื่อรองรับความต้องการของลูกค้าให้ได้ครอบคลุมมากขึ้น
โดยเฉพาะความต้องการใช้งานวงจรความเร็วสูงเพื่อเชื่อมต่อไปยังต่างประเทศ
บริษัทจึงดำเนินการจนได้รับใบอนุญาตประกอบกิจการโทรคมนาคม
เพื่อให้บริการวงจรเช่าระหว่างประเทศ
และใบอนุญาตเพื่อให้บริการอินเทอร์เน็ตเกตเวย์ระหว่างประเทศ และบริการชุมสายอินเทอร์เน็ต

บริษัทได้ทำการเชื่อมต่อโครงข่ายวงจรสื่อสารของบริษัทกับวงจรสื่อสารระหว่างประเทศ (Global
Network) ที่ชายแดนประเทศเพื่อนบ้าน ซึ่งเปรียบเสมือนประตูสำหรับเชื่อมต่อโครงข่ายในประเทศ
ออกไปสู่โครงข่ายวงจรสื่อสารทั่วโลกในทวีปต่างๆ ทั้ง เอเชีย ยุโรป และอเมริกา
บริษัทจะเปิดให้บริการตามลักษณะการใช้งานของลูกค้าทั้งที่เป็นกลุ่มลูกค้าบริษัทโทรคมนาคม
และกลุ่มลูกค้าองค์กรที่เป็น End-User

โดยบริการวงจรเช่าระหว่างประเทศ สรุปได้ดังต่อไปนี้

1) บริการวงจรเช่าส่วนบุคคลระหว่างประเทศ (International Private Leased Circuit
: IPLC)

  การประยุกต์ใช้บริการ

  - เป็นบริการวงจรเช่าสำหรับลูกค้าองค์กรทั่วไป อาทิ ธนาคาร โรงงานอุตสาหกรรม
  บริษัทข้ามชาติ ที่มีความต้องการต่อเชื่อมระบบข้อมูลจากสำนักงานในประเทศไทย
  ไปยังสำนักงานที่ตั้งอยู่ในต่างประเทศ
  และในทางกลับกันใช้สำหรับองค์กรทั่วไปในต่างประเทศที่ต้องการต่อเชื่อมมายังสำนักงานในประเทศไทย

  - เป็นบริการวงจรเช่าสำหรับบริษัทผู้ให้บริการโทรคมนาคมอื่นใช้เป็นโครงข่ายหลัก
  (Backbone) ต่อเชื่อมไปยังสถานีของผู้ให้บริการวงจรสื่อสารระหว่างประเทศในประเทศต่างๆ

  เทคโนโลยีที่ใช้ให้บริการ

  - บริการ IPLC ถือเป็นบริการที่ต้องการเสถียรภาพสูง ใช้เทคโนโลยี SDH ในโครงข่ายหลัก
  มีการควบคุมและบริหารจัดการแบบไม่ซับซ้อนตลอดเส้นทาง

  2) บริการวงจรเช่าส่วนบุคคลระหว่างประเทศแบบเสมือน (Internet Protocol Virtual
  Private Network : IP-VPN)

  การประยุกต์ใช้บริการ

  - เป็นบริการวงจรเช่าสำหรับลูกค้าองค์กรทั่วไป ทั้งขนาดเล็ก ใหญ่ อาทิ บริษัทเอกชน
  โรงงานอุตสาหกรรม องค์กรระหว่างประเทศ
  ที่มีความต้องการต่อเชื่อมระบบข้อมูลจากสำนักงานในประเทศไทย ไปยังสำนักงานในต่างประเทศ
  และสำหรับบริษัทในต่างประเทศที่ต้องการต่อเชื่อมเข้ามายังสำนักงานในประเทศไทย

  - เป็นบริการวงจรเช่าสำหรับลูกค้ากลุ่มผู้ให้บริการวิทยุ โทรทัศน์ แพร่ภาพกระจายเสียง
  ใช้ต่อเชื่อมระบบออกอากาศในประเทศ ไปยังดาวเทียมหรือผู้ผลิตรายการในต่างประเทศ เป็นต้น

  เทคโนโลยีที่ใช้ให้บริการ

  - บริการ IP-VPN เป็นบริการที่มีการประยุกต์ใช้เทคโนโลยี Internet Protocol
  ในการบริหารจัดการโครงข่าย เพื่อให้ตรงกับความต้องการของลูกค้าทั่วไป โดยใช้เทคโนโลยี
  ME หรือ RE

3)  บริการอินเทอร์เน็ตเกตเวย์ระหว่างประเทศ (International Internet Gateway :
    IIG และ IP Transit)

  การประยุกต์ใช้บริการ

  - บริการ IIG หรือรู้จักแพร่หลายสากลมากกว่าในชื่อ IP Port
  เป็นบริการวงจรระหว่างประเทศใช้เชื่อมต่อระหว่างผู้ให้บริการอินเทอร์เน็ต (ISP)
  ในประเทศไทย ไปยังผู้ให้บริการอินเทอร์เน็ตรายใหญ่ หรือเว็บไซต์ในต่างประเทศ อาทิ
  Google, Facebook, Yahoo และอื่นๆ

  - บริการ IP Transit เป็นการเชื่อมต่อระหว่างผู้ให้บริการอินเทอร์เน็ตในประเทศอื่นๆ
  โดยใช้โครงข่ายในประเทศไทยเป็นจุดผ่าน (Hub)

  เทคโนโลยีที่ใช้ให้บริการ

  บริการ IIG และ IP Transit
  เป็นการเชื่่อมต่อโครงข่ายของผู้ให้บริการอินเทอร์เน็ตในแต่ละประเทศเข้าด้วยกัน
  สามารถเลือกใช้ได้ทั้ง SDH หรือ Ethernet ในการให้บริการ ขึ้นอยู่กับความต้องการของลูกค้า

4.6 กลยุทธ์ทางการตลาด

บริษัทมุ่งเน้นในการให้บริการที่ให้คุณภาพสูงสุดแก่ลูกค้า
และมุ่งเน้นการสร้างความสามารถในการแข่งขันในระยะยาว
โดยไม่เน้นนโยบายแข่งขันทางด้านราคา
ดังนั้นบริษัทจึงกำหนดกลยุทธ์ในการแข่งขันและนโยบายในการดำเนินธุรกิจดังนี้

1)  มีความเป็นกลางในการให้บริการ

บริษัทมีความเป็นกลางในการให้บริการซึ่งในที่นี้หมายถึงบริษัทจะเน้นการให้เช่าวงจรสื่อสารความเร็วสูงเป็นหลัก
โดยให้บริการเป็น Network Provider เท่านั้น เพื่อนำเสนอการบริการที่เป็นกลาง
ทำให้ลูกค้าของบริษัทมั่นใจได้ว่าบริษัทจะไม่ทำการแข่งขันในตลาดเดียวกันกับลูกค้าในอนาคต เช่น
บริษัทจะไม่ขอใบอนุญาตให้บริการอินเทอร์เน็ตแข่งขันกับลูกค้าที่อยู่ในกลุ่มผู้ให้บริการอินเทอร์เน็ต
(Internet Service Provider: ISP) เป็นต้น
ลูกค้ากลุ่มดังกล่าวจึงเลือกที่จะใช้บริการการเช่าวงจรสื่อสารความเร็วสูงของบริษัทมากกว่าบริษัทอื่นๆ
ที่มีบริษัทที่เกี่ยวข้องประกอบธุรกิจให้บริการด้านอินเทอร์เน็ต

2)  รับประกันคุณภาพการบริการด้วย Service Level Agreement (SLA) ที่ 99.9%

บริษัทมีการรับประกันคุณภาพการบริการด้วย Service Level Agreement (SLA) ที่ 99.9%
กับลูกค้าเพื่อให้ลูกค้ามั่นใจถึงคุณภาพของโครงข่ายของบริษัท
โดยเน้นให้ความสำคัญกับคุณภาพของบริการ ด้วยทีมวิศวกรที่มีความรู้
ความสามารถและความชำนาญในการทำงาน การส่งมอบงานที่รวดเร็ว
รวมถึงการดูแลรักษาระบบอยู่ตลอดเวลาโดยบริษัทมีนโยบายการให้บริการเชิงรุก
คือมีทีมงานและศูนย์ปฏิบัติการโครงข่าย (Network Operation Center)
ที่สามารถตรวจสอบความเรียบร้อยของระบบวงจร สายสัญญาณ
และอุปกรณ์เชื่อมต่อที่เกี่ยวข้องทั้งหมด ทำให้บริษัทสามารถทราบได้ในทุกขณะว่าวงจรใดกำลังมีปัญหา
และสามารถแจ้งปัญหาดังกล่าวไปที่ลูกค้าเพื่อทำการแก้ไขได้ในทันที

3)  รักษามาตรฐานในการให้บริการและให้ความสำคัญในเรื่องของบริการหลังการขาย

บริษัทรักษามาตรฐานในการให้บริการด้วยประสิทธิภาพของวงจรสื่อสารความเร็วสูงที่สามารถให้บริการได้อย่างต่อเนื่องและมีเสถียรภาพรองรับทุกความต้องการของลูกค้าแต่ละราย
โดยลูกค้าสามารถทำการออกแบบวงจรร่วมกับทีมงานของบริษัทเพื่อให้เกิดประสิทธิภาพสูงสุดในการใช้งาน
ทั้งนี้บริษัทยังมีนโยบายป้องกันล่วงหน้าก่อนเกิดปัญหา (Preventive)
โดยการหาจุดบกพร่องและรีบดำเนินการแก้ไขก่อนเกิดปัญหา เช่น
ทีมงานผู้เชี่ยวชาญทางด้านเทคนิคจะเข้าดำเนินการตรวจสอบและซ่อมบำรุงข่ายสาย อุปกรณ์หลัก
ตลอดจนอุปกรณ์สนับสนุนต่างๆ ให้อยู่ในสภาพพร้อมใช้งานทุกเมื่อ
นอกจากนี้บริษัทยังให้ความสำคัญกับบริการหลังการขายแก่ลูกค้าอย่างครบวงจร และมี Call
Center ซึ่งประกอบด้วยบุคลากรที่มีความรู้ ความสามารถ หรือวิศวกรด้านเทคนิคผู้เชี่ยวชาญ
เพื่อตอบคำถามและแก้ไขปัญหาให้กับลูกค้าได้อย่างรวดเร็ว โดยให้บริการตลอด 7 วัน 24 ชั่วโมง

4)  ให้คำปรึกษาและการวิเคราะห์เชิงลึก

บริษัทมีการให้คำปรึกษา การวิเคราะห์เชิงลึก
รวมถึงการจัดสัมมนาอบรมความรู้ทางเทคนิคให้แก่ทีมวิศวกรของลูกค้าอย่างต่อเนื่อง
เพื่อมุ่งเน้นการสร้างความสัมพันธ์อันดีและความพึงพอใจสูงสุดแก่กลุ่มลูกค้า
นอกจากนี้บริษัทยังมีการตรวจสอบความพึงพอใจของลูกค้าด้วยการสำรวจความคิดเห็นและรับข้อเสนอแนะเพื่อนำมาใช้ปรับปรุงการให้บริการของบริษัทต่อไป
โดยวิธีการสร้างความสัมพันธ์ดังกล่าวข้างต้น
บริษัทได้นำมาใช้เพื่อสร้างความสัมพันธ์อันดีไปยังลูกค้าองค์กร หรือ End-user
ของกลุ่มลูกค้าผู้ให้บริการอินเทอร์เน็ต (Internet Service Provider) ของบริษัทอีกทอดหนึ่ง
เพื่อให้ End-user
สามารถจดจำแบรนด์ของบริษัทได้และยังคงมีความต้องการใช้โครงข่ายของบริษัทต่อไปแม้ว่าจะเปลี่ยนผู้ให้บริการอินเทอร์เน็ต
(Internet Service Provider) ก็ตาม

5)  สร้างความแข็งแกร่งในแบรนด์

บริษัทให้ความสำคัญกับแบรนด์ “Symphony”มาโดยตลอด โดยการเน้นสร้างภาพลักษณ์ของ
Symphony นั้นจะทำให้ผู้ใช้บริการนึกถึงการให้บริการที่มีคุณภาพเหนือกว่าในระดับ Premium
และการเป็นผู้นำทางด้านนวัตกรรมใหม่ๆ
เกี่ยวกับด้านเทคโนโลยีการสื่อสารรวมถึงการให้บริการในด้านต่างๆ
ซึ่งมีความแตกต่างจากผู้ให้บริการรายอื่น เช่น การพัฒนาบริการใหม่ๆ
เพื่อตอบสนองความต้องการของลูกค้าที่เหนือกว่าระดับคาดหมาย
การพัฒนาประสิทธิภาพของบริการทั้งในแง่ของเทคโนโลยีและการดำเนินการบริหารจัดการ เช่น
นโยบายป้องกันล่วงหน้าก่อนเกิดปัญหา (Preventive)
รวมถึงการสร้างความสัมพันธ์ที่ดีกับทั้งลูกค้าและคู่ค้า การจัดอบรมต่างๆ
อย่างใกล้ชิดให้กับทั้งลูกค้าและคู่ค้า ระหว่างหน่วยงานต่างๆ เช่น หน่วยงานทางด้านเทคโนโลยี
หน่วยงานการขายและการตลาด ตลอดจนหน่วยงานบัญชีการเงินที่ต้องมีการประสานงานร่วมกัน

นอกจากนี้ บริษัทยังเห็นความสำคัญของผู้รับเหมาช่วง
และปฏิบัติต่อผู้รับเหมาช่วงเปรียบเสมือนพนักงานของบริษัทเอง
และควบคุมคุณภาพบริการในทุกขั้นตอน
และเมื่อลูกค้าและคู่ค้าสามารถรับรู้ได้ถึงความแตกต่างดังกล่าว จึงมีการกล่าวถึง Symphony
และมีการแนะนำบริการของบริษัทให้แก่องค์กรต่างๆ ที่มีความสัมพันธ์ทางการค้าระหว่างกัน
หรือแม้กระทั่งผู้ใช้บริการปลายทางให้มาใช้บริการของบริษัท
ทำให้จำนวนลูกค้าของบริษัทเพิ่มขึ้นอย่างต่อเนื่องจนถึงปัจจุบัน

6)  การพัฒนาบริการและแสวงหาโอกาสทางการตลาดที่มีศักยภาพ

บริษัทให้ความสำคัญกับการติดตาม ศึกษานวัตกรรมและการพัฒนาเทคโนโลยีการสื่อสารที่ล้ำยุค
รวมถึงแนวโน้มการพัฒนาของตลาดโทรคมนาคม
เพื่อรักษาความเป็นผู้นำในการพัฒนาคุณภาพบริการให้เหนือกว่าความคาดหมายของลูกค้า และ
แสวงหาโอกาสทางการตลาดที่มีศักยภาพ ด้วยการพัฒนาตลาดใหม่ที่เน้นคุณภาพบริการ เช่น
กลุ่มผู้ใช้งานวงจรสื่อสารระหว่างประเทศ
กลุ่มผู้ใช้งานวงจรสื่อสารเพื่อการแพร่ภาพกระจายเสียงแบบดิจิตัลบรอดแคสต์ เป็นต้น